# name
“Cossos recuperats, cossos queer”: Una proposta d’intervenció corporal amb dissidències afectivosexuals i de gènere

# metadata.dc.description[].value
Treballs Finals de Màster Intervenció Psicosocial. Facultat de Psicologia. Universitat de Barcelona. Curs 2024-2025. Tutor/Director: Tomeu Vidal i Moranta

# metadata.dc.description.abstract[].value
[cat] Aquesta proposta d’intervenció s’emmarca en la problemàtica de la internalització de la vergonya i altres emocions desagradables en les corporalitats queer i identitats LGTBIQ+. S’ha pogut demostrar en diferents estudis que la vergonya manté un rol mediador en la salut física, mental i social de les persones LGTBIQ+. D’altra banda, s’ha comprovat que la majoria de les intervencions que es realitzen amb persones del col·lectiu tenen a veure amb espais d’anàlisi i reflexió, donant prioritat als aspectes cognitius per sobre dels corporals. Per tant, l’objectiu general d’aquesta intervenció és resignificar la vergonya de les persones queer a través del contacte amb el cos i amb la comunitat. Per tal de fer-ho, s’organitza un grup d’entre 10 i 12 persones en un rang d’edat d’entre 18 i 40 anys on es planifica un procés d’intervenció dividit en set sessions i una de seguiment. Totes aquestes sessions s’apropen a l’assoliment de l’objectiu a través de metodologies participatives i vivencials (bioenergètica, biodansa, Teatre de l’Oprimit, meditació i altres tècniques somàtiques). Per tal d’avaluar la proposta, comptem amb tres moments diferenciats (avaluació del disseny, de la implementació, dels resultats i impacte) a través de múltiples tècniques, principalment qualitatives (DAFO, aplicació d’una subescala de vergonya, taules d’indicadors, codificació de relats i anàlisi del diari de camp d’observació). Entre les principals conclusions, destaquem la constitució d’aquest grup com un espai on transformar relats dolorosos a través del cos i de la cura comunitària i, a llarg termini, repensar les formes de relació entre les persones queer i les seves comunitats per fomentar la presència, la vulnerabilitat i l’acompanyament. Finalment, aquest projecte s’orienta a la innovació, proposant noves formes d’intervenir i aproximar-nos a realitats socials a través de metodologies en concordança amb la investigació feminista i queer, generant espais de cura i seguretat per sostenir els processos de canvi.

# metadata.dc.description.abstract[].value
[eng] This intervention focuses on the problem of the internalization of shame and other unpleasant emotions in queer bodies and LGTBIQ+ identities. Various studies have shown that shame plays a mediating role in the physical, mental, and social health of LGTBIQ+ people. Furthermore, it has been found that most interventions targeting this community focus on spaces for analysis and reflection, prioritizing cognitive aspects over body ones. Therefore, the main goal of this intervention is to redefine the experience of shame among queer people through connection with the body and with the community. To achieve this, a group of 10-12 people aged between 18 and 40 years is organized, and an intervention process is planned, divided into seven sessions and one follow-up session. All these sessions aim to reach the goal through participatory and experiential methodologies (bioenergetics, biodanza, Theatre of the Oppressed, meditation, and other somatic techniques). To evaluate the proposal, we consider three different moments (evaluation of the design, implementation, results and impact) using multiple techniques, mainly qualitative (SWOT analysis, application of a shame subscale, indicator tables, narrative coding, and analysis of the field observation journal). Among the main conclusions, we highlight the creation of this group as a space where painful stories can be transformed through the body and community care and, in the long term, it also aims to rethink ways of bonding between queer people and their communities to foster presence, vulnerability, and support. Finally, this project is oriented towards innovation, proposing new ways of intervening and approaching social realities through methodologies aligned with feminist and queer research, creating spaces of care and safety to sustain processes of change.

# metadata.dc.rights[].value
cc-by-nc-nd (c) Garay Companys, Ti, 2025

# metadata.dc.source[].value
Màster Oficial - Intervenció Psicosocial (MIPS)

# metadata.dc.title[].value
“Cossos recuperats, cossos queer”: Una proposta d’intervenció corporal amb dissidències afectivosexuals i de gènere